Beriz Belkić

Beriz Belkić (8. septembar 1946 – 16. august 2023) bio je bosanskohercegovački političar, bivši član Predsjedništva Bosne i Hercegovine od 2001. do 2002.

Biografija
Belkić je diplomirao 1989. na Ekonomskom fakultetu u Sarajevu. Priključio se Stranci za BiH 1996. godine, četiri godine poslije postao je potpredsjednik, a od 2012. je bio predsjednik Političkog savjeta.

Tokom svoje karijere bio na rukovodećim pozicijama u Domu mladih Skenderija i Saobraćajnom školskom centru. Bio je angažovan kao sekretar u SUP-u Ilidža, i načelnik jednog od odjeljenja.

Belkić je od 1996. bio ministar rada, socijalne politike, raseljenih lica i izbjeglica, a potom od 1998. i premijer Kantona Sarajevo. Od marta 2001. do oktobra 2002. godine bio je i član Predsjedništva Bosne i Hercegovine.

Na općim izborima 2000. godine izabran je za poslanika u Predstavničkom domu Parlamentarne skupštine BiH, a svoj mandat u ovom tijelu nastavlja i nakon izbora 2006. i 2010. godine.

Živio je u Sarajevu sa suprugom Azrom, s kojom je imao sina Admira. Belkić je preminuo u Sarajevu 16. augusta 2023. nakon što je nekoliko dana ranije navodno doživio moždani udar.

Reference

Kategorija:Rođeni 1946.
Kategorija:Umrli 2023.
Kategorija:Biografije, Sarajevo
Kategorija:Bosanskohercegovački političari
Kategorija:Političari Federacije Bosne i Hercegovine
Kategorija:Političari Stranke za Bosnu i Hercegovinu
Kategorija:Političari iz Sarajeva
Kategorija:Bivši studenti Univerziteta u Sarajevu